CELEX: 32014R0412
Language: lt
Date: 2014-04-23 00:00:00
Title: 2014 m. balandžio 23 d. Komisijos įgyvendinimo reglamentas (ES) Nr. 412/2014, kuriuo leidžiama pradėti naudoti Ukrainos kilmės kiaušinių, kiaušinių produktų ir albuminų Sąjungos importo tarifines kvotas ir nustatoma jų administravimo tvarka

24.4.2014   
            
            
               LT
            
            
               Europos Sąjungos oficialusis leidinys
            
            
               L 121/32
            
         KOMISIJOS ĮGYVENDINIMO REGLAMENTAS (ES) Nr. 412/2014
   2014 m. balandžio 23 d.
   kuriuo leidžiama pradėti naudoti Ukrainos kilmės kiaušinių, kiaušinių produktų ir albuminų Sąjungos importo tarifines kvotas ir nustatoma jų administravimo tvarka
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnio a, c ir d punktus,
   kadangi:
   
               (1)
            
            
               Europos Parlamento ir Tarybos reglamente (ES) Nr. 374/2014 (2) numatyta 2014 m. taikyti lengvatines priemones, susijusias su tam tikrų Ukrainos kilmės prekių importo muitais. Remiantis to reglamento 3 straipsniu, reglamento III priede išvardytus žemės ūkio produktus leidžiama importuoti į Sąjungą neviršijant tame priede nustatytų tarifinių kvotų. Reglamento (ES) Nr. 374/2014 III priede nurodytas kvotas administruoja Komisija pagal Reglamento (ES) Nr. 1308/2013 184 straipsnio 2 dalies b punkto nuostatas;
            
         
               (2)
            
            
               atitinkamos importo tarifinės kvotos turėtų būti valdomos taikant importo licencijas. Šiuo tikslu turėtų būti taikomas Komisijos reglamentas (EB) Nr. 1301/2006 (3), nepažeidžiant šiame reglamente nustatytų papildomų sąlygų;
            
         
               (3)
            
            
               pagal šį reglamentą išduodamoms importo licencijoms turėtų būti taikomas Komisijos reglamentas (EB) Nr. 376/2008 (4), išskyrus atvejus, kai taikomos leidžiančios nukrypti nuostatos;
            
         
               (4)
            
            
               siekiant užtikrinti tinkamą tarifinių kvotų administravimą, teikiant importo licencijos paraišką turėtų būti pateiktas užstatas;
            
         
               (5)
            
            
               Komisijos įgyvendinimo reglamentu (ES) Nr. 1001/2013 (5) kai kurie Tarybos reglamento (EEB) Nr. 2658/87 (6) I priede nurodyti KN kodai pakeisti naujais KN kodais, kurie dabar skiriasi nuo nurodytųjų Reglamente (ES) Nr. 374/2014. Todėl šio reglamento I priede turėtų būti nurodyti naujieji KN kodai;
            
         
               (6)
            
            
               Reglamento (ES) Nr. 374/2014 III priede nurodytas kvotas leidžiama naudoti tik iki 2014 m. spalio 31 d., todėl šis reglamentas turėtų įsigalioti kuo greičiau;
            
         
               (7)
            
            
               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Leidimas pradėti naudoti tarifines kvotas ir jų valdymas
   1.   Šiuo reglamentu leidžiama pradėti naudoti I priede nurodytų kiaušinių ir kiaušinių albumino sektoriaus produktų importo tarifines kvotas ir jas valdyti.
   2.   Produktų, kuriems taikomos 1 dalyje nurodytos kvotos, kiekis, taikomas muitų tarifas ir eilės numeriai nustatyti I priede.
   3.   1 dalyje nurodytos importo tarifinės kvotos valdomos išduodant importo licencijas.
   4.   Jei šiame reglamente nenurodyta kitaip, taikomi reglamentai (EB) Nr. 1301/2006 ir (EB) Nr. 376/2008.
   5.   Šiame reglamente kiaušinių produktų svoris paverčiamas kiaušinių su lukštu svorio ekvivalentu taikant Komisijos reglamento (EEB) Nr. 2454/93 (7) 69 priede nustatytas standartines išeigos normas.
   6.   Šiame reglamente pieno albumino svoris paverčiamas kiaušinių su lukštu svorio ekvivalentu taikant Reglamento (EEB) Nr. 2454/93 69 priede nustatytus perskaičiavimo principus ir standartinę 7,00 išeigos normą džiovintam pieno albuminui (KN kodas 3502 20 91) ir standartinę 53,00 išeigos normą kitiems pieno albuminams (KN kodas 3502 20 99).
   2 straipsnis
   Importo tarifinės kvotos laikotarpis
   1 straipsnio 1 dalyje nurodytos tarifinės kvotos naudojamos iki 2014 m. spalio 31 d.
   3 straipsnis
   Importo licencijų paraiškos ir importo licencijos
   1.   Importo licencijų paraiškos pateikiamos ne vėliau kaip 15-tos kalendorinės dienos po šio reglamento įsigaliojimo 13.00 val. Briuselio laiku.
   2.   Licencijos paraiškoje nurodomas tik vienas eilės numeris. Licencijos paraiškoje gali būti nurodyti keli skirtingus KN kodus turintys produktai. Tokiu atveju visi KN kodai ir jų aprašymai atitinkamai įrašomi į licencijos paraiškos ir licencijos 15 ir 16 langelius. I priede nurodytos tarifinės kvotos Nr. 09.4275 atveju bendras kiekis paverčiamas kiaušinių su lukštu ekvivalentu.
   3.   Licencijos paraiška pateikiama dėl ne mažiau kaip 1 tonos ir ne daugiau kaip 10 % turimo atitinkamos kvotos kiekio.
   4.   Licencijų paraiškose ir licencijose pateikiami šie įrašai:
   
               a)
            
            
               8 langelyje nurodoma kilmės šalis – Ukraina, o langelis „taip“ pažymimas kryželiu;
            
         
               b)
            
            
               20 langelyje įrašomas vienas iš II priede išvardytų įrašų.
            
         5.   Teikiant importo licencijos paraišką pateikiamas 20 EUR už 100 kilogramų užstatas.
   6.   Ne vėliau nei 7-ą darbo dieną po 1 dalyje nurodyto paraiškų teikimo laikotarpio pabaigos valstybės narės praneša Komisijai apie prašomą bendrą kiekį, išreikštą kilogramais (kiaušinių su lukštu svorio ekvivalentu) ir suskirstytą pagal eilės numerius.
   7.   Pagal 1 straipsnio 1 dalyje nurodytą importo tarifinę kvotą leistas importuoti kiekis išleidžiamas į laisvą apyvartą tik pateikus importo licenciją.
   8.   Importo licencijos išduodamos nuo 7-os darbo dienos ir ne vėliau nei 12-ą darbo dieną po 6 dalyje nurodyto pranešimų teikimo laikotarpio pabaigos.
   4 straipsnis
   Importo licencijų galiojimas
   1.   Importo licencijos galioja nuo jų išdavimo dienos iki 2014 m. spalio 31 d.
   2.   Nepažeidžiant Reglamento (EB) Nr. 376/2008 8 straipsnio 1 dalies, licencijomis suteiktas teises galima perduoti tik perėmėjams, kurie atitinka Reglamento (EB) Nr. 1301/2006 5 straipsnyje nustatytus reikalavimus.
   5 straipsnis
   Pranešimai Komisijai
   1.   Nukrypdamos nuo Reglamento (EB) Nr. 1301/2006 11 straipsnio 1 dalies antros pastraipos, valstybės narės Komisijai praneša:
   
               a)
            
            
               ne vėliau kaip iki 2014 m. lapkričio 14 d. – apie produktų kiekius, kuriems per tą kvotos laikotarpį išduotos importo licencijos (įskaitant informaciją apie tai, kad licencijų paraiškų nepateikta);
            
         
               b)
            
            
               ne vėliau kaip iki 2015 m. vasario 28 d. – apie produktų kiekius, nurodytus nepanaudotose ar iš dalies panaudotose importo licencijose ir atitinkančius importo licencijų kitoje pusėje nurodytų kiekių ir kiekių, kuriems jos buvo išduotos, skirtumą (įskaitant informaciją apie tai, kad licencijų paraiškų nepateikta).
            
         2.   Ne vėliau kaip iki 2015 m. vasario 28 d. valstybės narės Komisijai praneša apie produktų kiekius, kurie buvo faktiškai išleisti į laisvą apyvartą per šiame reglamente nustatytą importo tarifinės kvotos laikotarpį.
   3.   Teikiant šio straipsnio 1 ir 2 dalyse nurodytus pranešimus kiekis nurodomas kilogramais (kiaušinių su lukštu svorio ekvivalentu) ir suskirstomas pagal eilės numerius.
   6 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. balandžio 23 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 347, 2013 12 20, p. 671.
   
      (2)  2014 m. balandžio 16 d. Europos Parlamento ir Tarybos reglamentas (ES) Nr. 374/2014 dėl Ukrainos kilmės prekėms taikomų muitų sumažinimo arba panaikinimo (OL L 118, 2014 4 22, p. 1).
   
      (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).
   
      (4)  2008 m. balandžio 23 d. Komisijos reglamentas (EB) Nr. 376/2008, nustatantis bendrąsias išsamias taisykles dėl importo ir eksporto licencijų bei išankstinio nustatymo sertifikatų sistemos taikymo žemės ūkio produktams (OL L 114, 2008 4 26, p. 3).
   
      (5)  2013 m. spalio 4 d. Komisijos įgyvendinimo reglamentas (ES) Nr. 1001/2013, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas (OL L 290, 2013 10 31, p. 1).
   
      (6)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
   
      (7)  1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, 1993 10 11, p. 1).
   
      I PRIEDAS
      Nepaisant Kombinuotosios nomenklatūros aiškinimo taisyklių, laikoma, kad produktų aprašymo formuluotė yra tik orientacinio pobūdžio, o šiame priede pateiktos lengvatinės sistemos taikymas nustatomas pagal KN kodus.
      
                  Eilės Nr.
               
               
                  KN kodai
               
               
                  Aprašymas
               
               
                  Kiekis tonomis
               
               
                  Taikomas muitas
                  (EUR už toną)
               
            
                  09.4275
               
               
                  0407 21 00
                  0407 29 10
                  0407 90 10
                  0408 11 80
                  0408 19 81
                  0408 19 89
                  0408 91 80
                  0408 99 80
                  3502 11 90
                  3502 19 90
                  3502 20 91
                  3502 20 99
               
               
                  Paukščių kiaušiniai su lukštais, švieži, konservuoti arba virti; paukščių kiaušiniai be lukštų ir kiaušinių tryniai, švieži, džiovinti, virti vandenyje arba garuose, formuoti, sušaldyti arba konservuoti kitu būdu, į kuriuos pridėta arba nepridėta cukraus ar kitų saldiklių, tinkami vartoti žmonių maistui; kiaušinių baltymai arba pieno albuminai, tinkami vartoti žmonių maistui
               
               
                  1 500
                  (kiaušinio su lukštu ekvivalentu)
               
               
                  0
               
            
                  09.4276
               
               
                  0407 21 00
                  0407 29 10
                  0407 90 10
               
               
                  Paukščių kiaušiniai su lukštais, švieži, konservuoti arba virti
               
               
                  3 000 (grynuoju svoriu)
               
               
                  0
               
            
   
      II PRIEDAS
      
         3 straipsnio 4 dalies b punkte nurodyti įrašai
      
      
                  —
               
               
                  bulgarų kalba: Регламент за изпълнение (ЕC) № 412/2014
               
            
                  —
               
               
                  ispanų kalba: Reglamento de Ejecución (UE) no 412/2014
               
            
                  —
               
               
                  čekų kalba: Prováděcí nařízení (EU) č. 412/2014
               
            
                  —
               
               
                  danų kalba: Gennemførelsesforordning (EU) nr. 412/2014
               
            
                  —
               
               
                  vokiečių kalba: Durchführungsverordnung (EU) Nr. 412/2014
               
            
                  —
               
               
                  estų kalba: Rakendusmäärus (EL) nr 412/2014
               
            
                  —
               
               
                  graikų kalba: Εκτελεστικός κανονισμός (ΕΕ) αριθ. 412/2014
               
            
                  —
               
               
                  anglų kalba: Implementing Regulation (EU) No 412/2014
               
            
                  —
               
               
                  prancūzų kalba: Règlement d'exécution (UE) no 412/2014
               
            
                  —
               
               
                  kroatų kalba: Provedbena uredba (EU) br. 412/2014
               
            
                  —
               
               
                  italų kalba: Regolamento di esecuzione (UE) n. 412/2014
               
            
                  —
               
               
                  latvių kalba: Īstenošanas regula (ES) Nr. 412/2014
               
            
                  —
               
               
                  lietuvių kalba: Įgyvendinimo reglamentas (ES) Nr. 412/2014
               
            
                  —
               
               
                  vengrų kalba: 412/2014/EU végrehajtási rendelet
               
            
                  —
               
               
                  maltiečių kalba: Regolament ta' Implimentazzjoni (UE) Nru 412/2014
               
            
                  —
               
               
                  olandų kalba: Uitvoeringsverordening (EU ) nr. 412/2014
               
            
                  —
               
               
                  lenkų kalba: Rozporządzenie wykonawcze (UE) nr 412/2014
               
            
                  —
               
               
                  portugalų kalba: Regulamento de Execução (UE) n.o 412/2014
               
            
                  —
               
               
                  rumunų kalba: Regulamentul de punere în aplicare (UE) nr. 412/2014
               
            
                  —
               
               
                  slovakų kalba: Vykonávacie nariadenie (EÚ) č. 412/2014
               
            
                  —
               
               
                  slovėnų kalba: Izvedbena uredba (EU) št. 412/2014
               
            
                  —
               
               
                  suomių kalba: Täytäntöönpanoasetus (EU) N:o 412/2014
               
            
                  —
               
               
                  švedų kalba: Genomförandeförordning (EU) nr 412/2014.